b'\n_START_ARTICLE_\nRose, Rose, I Love You\n_START_PARAGRAPH_\nRose, Rose, I Love You er den standard engelske tittel p\xc3\xa5 den mest popul\xc3\xa6re oversettelsen av den kinesiske shidaiqusangen Meigui meigui wo ai ni (kinesisk: \xe7\x8e\xab\xe7\x91\xb0\xe7\x8e\xab\xe7\x91\xb0\xe6\x88\x91\xe6\x84\x9b\xe4\xbd\xa0, pinyin: M\xc3\xa9igui m\xc3\xa9igui w\xc7\x92 \xc3\xa0i n\xc7\x90) som opprinnelig ble innspilt av Yao Lee (\xe5\xa7\x9a\xe8\x8e\x89) i 1940. En engelskspr\xc3\xa5klig versjon med tekst som hadde lite til felles med den opprinnelige mandarin ble innspilt av Frankie Laine i 1951._NEWLINE_Rose, Rose, I Love You er s\xc3\xa5 langt (2014) den eneste popul\xc3\xa6rmelodi i USA som har sin opprinnelse i Kina og er skrevet av en kinesisk omponist._NEWLINE_Sangen er ogs\xc3\xa5 kjent som Shanghai Rose og China Rose.\n_START_SECTION_\nM\xc3\xa9igui m\xc3\xa9igui w\xc7\x92 \xc3\xa0i n\xc7\x90 (\xe7\x8e\xab\xe7\x91\xb0\xe7\x8e\xab\xe7\x91\xb0\xe6\x88\x91\xe6\x84\x9b\xe4\xbd\xa0)\n_START_PARAGRAPH_\nDen kinesiske tekst ble skrevet av Wu Cun (Ng Chuen; \xe5\x90\xb3\xe6\x9d\x91 W\xc3\xba C\xc5\xabn) og musikken av kunstnernavnet Lin Mei (\xe6\x9e\x97\xe6\x9e\x9a), den siste egentlig komponisten Chen Gexin (\xe9\x99\xb3\xe6\xad\x8c\xe8\xbe\x9b). Sangen ble innspilt i 1940 med Yao Lee som et interludium for filmen Singing Girl og sendt ut som single grammofonplate av Path\xc3\xa9 Records (EMI) katalognummer B. 597. Yao Lees mandarinversjon ble ogs\xc3\xa5 sluppet i USA og Storbritannia tidlig i 1950-\xc3\xa5rene av Columbia Records._NEWLINE_En engelskspr\xc3\xa5klig versjon av den britiske radioprogramleder Wilfrid Thomas ble innspilt av den amerikanske sangeren Frankie Laine og Norman Luboffs kor, med Paul Weston og hans orkester, den 6. april 1951, og sluppet av Columbia Records. Like etter kom en annen oversettelse den 5. mai 1951 med Petula Clark, med navnet May Kway. S\xc3\xa6rlig Frankie Laines, men ogs\xc3\xa5 Petula Clarkes, versjoner gjorde det meget godt._NEWLINE_Det er ogs\xc3\xa5 laget versjoner p\xc3\xa5 kantonesisk og p\xc3\xa5 vietnamesisk.'